SET ปิดเช้าพุ่ง 20 จุด ตามตปท. รับตัวเลขศก. “สหรัฐฯ-จีน” แกร่ง-คืบหน้าวัคซีนโควิด-19
SET ปิดเช้าพุ่ง 20 จุด ตามตปท. รับตัวเลขศก. “สหรัฐฯ-จีน” แกร่ง-คืบหน้าวัคซีนโควิด-19 โดยดัชนีช่วงเช้าปิดที่ระดับ 1,349.49 จุด เพิ่มขึ้น 19.73 จุด หรือ 1.48% มูลค่าการซื้อขาย 2.77 หมื่นล้านบาท
30 มิ.ย. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,349.49 จุด เพิ่มขึ้น 19.73 จุด หรือ 1.48% มูลค่าการซื้อขาย 2.77 หมื่นล้านบาท
10 หุ้นดันดัชนีเช้านี้

ด้าน นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) เปิดเผยว่า ตลาดหุ้นไทยเช้านี้ฟื้นตัวได้ค่อนข้างดี หลังจากที่ตัวเลขเศรษฐกิจในต่างประเทศปรับตัวได้ค่อนข้างดี โดยเฉพาะตัวเลขเศรษฐกิจของสหรัฐฯ ขณะเดียวกันก็มีความคืบหน้าของการพัฒนาวัตซีนไวรัสโควิด-19 หลังจากมีข่าวจีนได้อนุญาตให้ใช้วัคซีนอย่างเป็นทางการภายใต้ขอบเขตที่จำกัด ก็ทำให้มีความหวังที่ประชาชนจะกลับมาใช้ชีวิตได้อย่างปกติในระยะเวลาที่เร็วขึ้น
ส่วนแนวโน้มการลงทุนในช่วงบ่ายนี้ คาดว่าตลาดยังคงเคลื่อนไหวในแดนบวกต่อเนื่อง โดยประเทศไทยเตรียมที่จะมีการผ่อนคลายการปิดเมือง (Lock down) เฟส 5 ซึ่งจะเป็นปัจจัยหนุนในหุ้นกลุ่มภาคบริการ หุ้นค้าปลีก แต่อย่างไรก็ตามแนะนำให้ลงทุนในกลุ่มที่มีความเข้มแข็ง คือสื่อสาร พลังงาน โดยให้แนวรับที่ 1,340 จุด และแนวต้าน 1,350-1,360 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KCE    มูลค่าการซื้อขาย 1,245.01 ล้านบาท  ปิดที่  22.90 บาท  เพิ่มขึ้น 1.40 บาท
KBANK  มูลค่าการซื้อขาย 1,042.21 ล้านบาท  ปิดที่  94.50 บาท  เพิ่มขึ้น 1.75 บาท
PTT    มูลค่าการซื้อขาย   770.97 ล้านบาท  ปิดที่  38.00 บาท  เพิ่มขึ้น 0.75 บาท
AOT    มูลค่าการซื้อขาย   764.52 ล้านบาท  ปิดที่  60.75 บาท  เพิ่มขึ้น 1.50 บาท
TASCO  มูลค่าการซื้อขาย   689.46 ล้านบาท  ปิดที่  25.25 บาท  เพิ่มขึ้น 0.35 บาท